Diari Oficial de la Generalitat Valenciana


Sumari del DOGV 7585, del 04-08-2015 (2015/6983)

RESOLUCIÓ de 31 de juliol de 2015, del president de la Generalitat, per la qual es deleguen determinades atribucions en distints òrgans de la Presidència.
----------------------------------------------------------------------------------------------------------------------------------------------------------

### Dades del document

Número de DOGV
:   7585

Data del DOGV
:   04-08-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6983


Data del document
:   31-07-2015

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 31 de juliol de 2015, del president de la Generalitat, per la qual es deleguen determinades atribucions en distints òrgans de la Presidència. [2015/6983]  
El Decret 7/2015, de 29 de juny, del president de la Generalitat, modificat pel Decret 10/2015, de 6 de juliol, ha determinat les conselleries en què s'organitza l'Administració de la Generalitat, i s'assignen competències a cada una d'aquestes.  
A l'empara del que estableix l'article 12.2 de la Llei del Consell, s'ha residenciat en la Presidència un àmbit competencial propi que es projecta en matèria d'assessorament al president, impuls de l'acció interdepartamental del Consell, relacions amb la Unió Europea, l'Estat i altres comunitats autònomes, comunicació institucional de la Generalitat, promoció institucional, estudis d'innovació, turisme, administració local i mitjans de comunicació social, relacions amb les Corts, representació i defensa en juí, assessorament en dret a la Generalitat, així com les competències en matèria d'interior, protecció civil, gestió de la unitat del Cos Nacional de Policia adscrita a la Comunitat Valenciana i gestió de les competències en matèria de situacions d'emergència i en matèria d'extinció d'incendis.  
  
Junt amb les anteriors atribucions, el president de la Generalitat exercix les funcions establides en la Llei del Consell, així com aquelles que li corresponen com màxima autoritat dels òrgans i unitats que s'integren en la seua estructura orgànica.  
Atenent a l'anterior, i a fi de dotar de major agilitat la gestió dels assumptes la competència de la qual té assignada la Presidència, es considera oportú, d'acord amb el principi d'eficàcia que regix l'actuació de les administracions públiques, delegar determinades atribucions en les secretaries autonòmiques i en altres òrgans de la Presidència.  
  
En virtut d'això, i de conformitat amb el que disposen els articles 12.2, 28, per analogia, i 63 de la Llei del Consell; i en els articles 13 i 14 de la Llei de Règim Jurídic de les Administracions Públiques i del Procediment Administratiu Comú, resolc:  
  
Primer  
Delegar, en la persona titular del Gabinet del President, l'exercici de les atribucions següents:  
a) La convocatòria de les beques a què es refereix el Decret 108/1992, de 6 de juliol, del Consell, o normativa que el substituïsca dins de l'àmbit de les seues competències.  
b) La resolució de recursos de reposició que corresponga al president de la Generalitat, amb les excepcions legals corresponents, respecte a actes dictats en l'exercici de les facultats delegades en aquest apartat primer.  
  
Segon  
1. Delegar, en la persona titular de la Secretaria Autonòmica de Presidència, l'exercici de les funcions que la normativa vigent atribueix al president de la Generalitat, en matèria de relacions amb les Corts; règim local, habilitats i habilitades de caràcter nacional, béns i serveis de les entitats locals i organització territorial; i relacions amb la Unió Europea, l'Administració de l'Estat i comunitats autònomes.  
  
2. Delegar, en la persona titular de la Secretaria Autonòmica de Presidència, l'exercici de les atribucions següents:  
a) La facultat de dictar la resolució d'inici d'expedients per a l'elaboració de projectes normatius en matèries de competència de la Presidència.  
b) La sol·licitud de dictàmens, i, en general, la comunicació, amb el Consell Jurídic Consultiu de la Comunitat Valenciana, amb el Comité Econòmic i Social i amb qualsevol altra institució de la Generalitat.  
c) La facultat de subscriure convenis de col·laboració amb persones físiques o jurídiques privades, dels quals no es deriven compromisos de caràcter econòmic imputables als pressupostos de despeses de la Generalitat, dins de l'àmbit de matèries que es deleguen a aquesta secretaria autonòmica.  
d) La revisió d'ofici dels actes administratius nuls de ple dret dictats tant en l'exercici de les seues competències pròpies com delegades.  
  
e) La declaració de lesivitat dels actes administratius anul·lables dictats tant en l'exercici de les seues competències pròpies com delegades, així com, si és el cas, dels actes dictats per les persones titulars de les direccions generals d'aquesta dependents.  
f) Aprovar el pla estratègic de subvencions en les matèries de competència d'aquesta secretaria autonòmica i de les direccions generals d'aquesta dependents.  
g) La convocatòria d'ajudes i subvencions a què es refereix el títol X de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
h) La convocatòria de les beques a què es refereix el Decret 108/1992, de 6 de juliol, del Consell, o normativa que el substituïsca dins de l'àmbit funcional que té delegat.  
i) La resolució de recursos de reposició que corresponga al president de la Generalitat, amb les excepcions legals corresponents, respecte a actes dictats en l'exercici de les facultats delegades en aquesta resolució.  
  
j) La resolució dels recursos d'alçada que corresponga al president de la Generalitat.  
  
Tercer  
1. Delegar, en la persona titular de la Secretaria Autonòmica de Comunicació, l'exercici de les funcions que la normativa vigent atribueix al president de la Generalitat, en matèria de comunicació i promoció institucional de la Generalitat, a excepció de les que es duguen a terme en matèria de turisme, ràdio, televisió i la resta de mitjans de comunicació social i continguts, i s'hi inclouen els de caràcter audiovisual, transmesos per mitjà de xarxes i serveis de comunicacions electròniques.  
2. Delegar, en la persona titular de la Secretaria Autonòmica de Comunicació, l'exercici de les atribucions següents:  
a) La facultat de subscriure convenis de col·laboració amb persones físiques o jurídiques privades, dels que no es deriven compromisos de caràcter econòmic imputables als pressupostos de despeses de la Generalitat, dins de l'àmbit de matèries que es deleguen a aquesta secretaria autonòmica.  
b) La declaració de lesivitat dels actes administratius anul·lables dictats tant en l'exercici de les seues competències pròpies com delegades, així com, si és el cas, dels actes dictats per les persones titulars de les direccions generals d'aquesta dependents.  
c) Aprovar el pla estratègic de subvencions en les matèries de competència d'aquesta secretaria autonòmica i de les direccions generals d'aquesta dependents.  
d) La convocatòria d'ajudes i subvencions a què es referix el títol X de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
e) La convocatòria de les beques a què es refereix el Decret 108/1992, de 6 de juliol, del Consell, o normativa que el substituïsca dins de l'àmbit funcional que té delegat.  
f) La resolució de recursos de reposició que corresponga al president de la Generalitat, amb les excepcions legals corresponents, respecte a actes dictats en l'exercici de les facultats delegades per aquesta resolució.  
g) La revisió d'ofici dels actes administratius nuls de ple dret dictats tant en l'exercici de les seues competències pròpies com delegades.  
  
  
Quart  
1. Delegar, en la persona titular de la Secretaria Autonòmica de l'Agència Valenciana del Turisme, l'exercici de les funcions que la normativa vigent atribueix al president de la Generalitat en matèria de turisme i, especialment, promoció i comunicació turístiques.  
2. Delegar, en la persona titular de la Secretaria Autonòmica de l'Agència Valenciana del Turisme, l'exercici de les atribucions següents:  
  
a) La facultat de subscriure convenis de col·laboració amb persones físiques o jurídiques privades, dels quals no es deriven compromisos de caràcter econòmic imputables als pressupostos de despeses de la Generalitat, dins de l'àmbit de matèries que es deleguen a aquesta secretaria autonòmica.  
b) La revisió d'ofici dels actes administratius nuls de ple dret dictats tant en l'exercici de les seues competències pròpies com delegades, així com, si és el cas, dels actes dictats per l'Agència Valenciana del Turisme.  
c) La declaració de lesivitat dels actes administratius anul·lables dictats tant en l'exercici de les seues competències pròpies com delegades, així com, si és el cas, dels actes dictats per la persona titular de la Direcció General d'aquesta dependent i per l'Agència Valenciana del Turisme.  
d) Aprovar el pla estratègic de subvencions en les matèries de competència d'aquesta secretaria autonòmica, de la direcció general d'aquesta dependent, i de l'Agència Valenciana del Turisme.  
e) La convocatòria d'ajudes i subvencions a què es referix el títol X de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
f) La convocatòria de les beques a què es referix el Decret 108/1992, de 6 de juliol, del Consell, o normativa que el substituïsca dins de l'àmbit funcional que té delegat.  
g) La resolució de recursos de reposició que corresponga al president de la Generalitat, amb les excepcions legals corresponents, respecte a actes dictats en l'exercici de les facultats delegades per aquesta resolució.  
  
Cinqué  
1. Delegar, en la persona titular de la Direcció General de l'Agència de Seguretat i Resposta a les Emergències, l'exercici de les funcions que la normativa vigent atribueix al president de la Generalitat, en matèria d'interior, gestió i direcció de la unitat del Cos Nacional de Policia adscrita a la Comunitat Valenciana, seguretat pública i protecció ciutadana, espectacles, establiments públics i activitats recreatives, coordinació de policies locals a la Comunitat Valenciana, formació de policies locals, personal de serveis essencials i complementaris d'intervenció davant d'emergències, protecció civil, ajudes a les víctimes del terrorisme, extinció d'incendis, participació de la Generalitat en els consorcis de bombers i la direcció i gestió del telèfon únic europeu 112 en l'àmbit de la Comunitat Valenciana i de la comanda del Consell de Seguretat Nuclear a la Generalitat.  
  
2. Delegar en la persona titular de la Direcció General de l'Agència de Seguretat i Resposta a les Emergències l'exercici de les atribucions següents:  
a) L'exercici de la potestat sancionadora, quan, en virtut de les normes sectorials, en matèria de protecció civil i gestió d'emergències, espectacles públics, activitats recreatives i establiments públics, així com en les restants matèries a què es refereix el número anterior, aquest corresponga al president de la Generalitat.  
  
b) La facultat de subscriure convenis de col·laboració amb persones físiques o jurídiques privades, dels quals no es deriven compromisos de caràcter econòmic imputables als pressupostos de despeses de la Generalitat, dins de l'àmbit de matèries que es deleguen a aquesta direcció general.  
c) La revisió d'ofici dels actes administratius nuls de ple dret dictats tant en l'exercici de les seues competències pròpies com delegades.  
  
d) La declaració de lesivitat dels actes administratius anul·lables dictats tant en l'exercici de les seues competències pròpies com delegades.  
e) L'aprovació del pla estratègic de subvencions en les matèries de competència d'aquesta direcció general.  
f) La convocatòria i atorgament d'ajudes i subvencions a què es refereix el títol X de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
  
Aquesta delegació inclou al seu torn la facultat d'interpretar, resoldre les incidències i dictar els actes de tràmit qualificats que puguen sorgir com a conseqüència de la tramitació d'aquests expedients en totes les seues fases.  
g) La convocatòria i l'atorgament de les beques a què es refereix el Decret 108/1992, de 6 de juliol, del Consell, o normativa que el substituïsca dins de l'àmbit funcional que té delegat, la facultat d'interpretar, resoldre les incidències i dictar els actes de tràmit qualificats que puguen sorgir com a conseqüència de la tramitació d'aquests expedients en totes les seues fases, la facultat de rescissió, i la d'acceptació de renúncies, així com la de resoldre sobre el reintegrament de les quantitats en els supòsits previstos normativament.  
h) La concessió de subvencions nominatives en el supòsit previst en l'article 160.4, lletra d), de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
i) La resolució del procediment de revocació i reintegrament de les ajudes i subvencions atorgades per delegació del president.  
j) L'exercici de la potestat sancionadora en matèria de subvencions.  
  
k) L'adjudicació dels contractes menors dels capítols II i VI dels seus corresponents programes pressupostaris, inclosa la corresponent aprovació de les factures, així com tots els actes i documents corresponents a totes les fases comptables de la despesa que això comporta.  
l) La devolució d'avals i la resta de garanties en matèria d'espectacles públics, activitats recreatives i establiments públics, i en matèria de transferències corrents i de capital.  
m) La devolució d'ingressos indeguts.  
n) El comandament únic de les emergències d'acord amb el que estableix la Llei 13/2010, de 23 de novembre, de la Generalitat, de Protecció Civil i Gestió d'Emergències.  
o) La resolució de recursos de reposició que corresponga al president de la Generalitat, amb les excepcions legals corresponents, respecte a actes dictats en l'exercici de les facultats delegades per aquesta resolució.  
p) Així com aquelles altres atribucions no enumerades en els punts anteriors que es puguen derivar de les competències indicades en l'apartat u del present article  
  
Sisé  
En les delegacions efectuades en l'apartat primer dels punts segon, tercer, quart i cinqué, en cap cas s'entendran compreses les facultats que estatutàriament i legalment hagen de ser exercides de mode personal pel president de la Generalitat, i sense que comprenguen, en cap cas, les facultats i funcions següents:  
a) La proposta al Consell del nomenament i cessament d'alts càrrecs.  
b) L'elevació al Consell d'avantprojectes de llei, projectes de decret i propostes d'acord.  
c) La potestat reglamentària.  
  
Seté  
Es deleguen, en la persona titular de la Subsecretaria de la Presidència, l'exercici de les següents atribucions, sense perjuí de les delegacions que es realitzen en altres òrgans de la Presidència:  
a) Les facultats ordinàries en matèria de contractació administrativa i de dret privat que no hagen sigut delegades en altres òrgans de la Presidència, inclosa la corresponent aprovació de les factures i certificacions d'obra i l'aprovació del reajustament d'anualitats, així com la modificació dels contractes i la seua resolució, així com tots els actes i resolucions que s'haja d'adoptar derivats del procediment de contractació, i, especialment, els relatius a aprovació de plans, avantprojectes o projectes, el nomenament de director facultatiu de l'obra o treball, coordinador en matèria de seguretat i salut i representant de l'Administració en la recepció de l'obra, i l'aprovació de programes de treball i plans de seguretat i salut, així com l'acceptació del pla de gestió de residus de la construcció.  
  
b) Els actes i documents de retenció de crèdit, autorització de la despesa, disposició de crèdit, reconeixement d'obligacions i proposta de pagament, dins dels límits legals i reglamentaris, referits a qualsevol capítol de l'estat de despeses del pressupost de la Presidència, així com, la tramitació necessària per al pagament d'interessos de demora que es pogueren meritar en qualsevol expedient de despesa.  
c) La resolució dels procediments instats per a delimitar la responsabilitat patrimonial de l'administració, als quals es referixen els articles 139 i següents de la Llei de Règim Jurídic de les Administracions Públiques i del Procediment Administratiu Comú o norma que regula aquesta matèria en la seua substitució, i que es puguen instar com a conseqüència de l'actuació dels òrgans adscrits a la Presidència.  
d) L'aprovació, amb l'autorització prèvia pel Consell, dels expedients d'enriquiment injust de l'àmbit de la Presidència de la Generalitat.  
e) Les facultats corresponents al titular del departament en matèria de patrimoni, segons el que disposa la vigent Llei de Patrimoni de la Generalitat i la resta de normativa aplicable.  
f) La resolució de les reclamacions prèvies a l'exercici d'accions civils i laborals que es puguen instar contra la Presidència de la Generalitat.  
g) La resolució dels requeriments que, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, corresponga al president de la Generalitat respecte a les facultats l'exercici de les quals se li delega en aquesta resolució.  
h) L'exercici de les facultats que li corresponguen com a màxim titular de l'àrea de Presidència en matèria pressupostària, d'acord amb el que estableix la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, lleis de Pressupostos de la Generalitat i la resta de normativa aplicable.  
i) La revisió d'ofici dels actes administratius nuls de ple dret dictats per la la persona titular de la subsecretaria tant referits a l'àmbit material de la seua pròpia competència com els dictats per delegació.  
  
j) La declaració de lesivitat dels actes administratius anul·lables dictats per la persona titular de la subsecretaria tant referits a l'àmbit material de la seua pròpia competència com els dictats per delegació.  
  
k) La formalització dels documents administratius i comptables relatius a ingressos pressupostaris i fons extrapressupostaris que corresponguen als distints òrgans adscrits a la Presidència.  
l) L'adopció dels actes administratius que s'hagen de dictar en execució de resolucions judicials que afecten l'àmbit material i funcional de competències de la Presidència.  
m) La convocatòria i l'atorgament de les beques a què es referix el Decret 108/1992, de 6 de juliol, del Consell, o normativa que el substituïsca dins del seu respectiu àmbit material i funcional que té delegat, així com la facultat d'interpretar, resoldre les incidències i dictar els actes de tràmit qualificats que puguen sorgir com a conseqüència de la tramitació d'aquests expedients en totes les seues fases, la facultat de rescissió, acceptació de renúncies i la de resoldre sobre el reintegrament.  
  
n) La concessió de subvencions nominatives en el supòsit previst en l'article 160.4, lletra d, de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
o) L'exercici de la potestat expropiatòria que exigisca l'adequat desplegament i execució de les matèries de competència de la Presidència i l'aprovació de la despesa que això comporta.  
L'exercici d'aquesta potestat s'estendrà també a l'adquisició per mutu acord dels béns i drets que siguen objecte d'expropiació.  
  
p) L'autorització d'assistència a cursos, jornades, conferències i altres activitats formatives del personal adscrit a la Presidència, així com la retenció i autorització de la despesa per la inscripció i assistència.  
  
q) L'exercici de la facultat de nomenament i cessament del personal eventual al servici del president de la Generalitat, així com el nomenament i cessament del personal eventual de l'oficina de suport regulada en l'article 3.1 de la Llei 6/2002, de 2 d'agost, de la Generalitat, d'Estatut dels Expresidents de la Generalitat.  
r) L'exercici de les funcions atribuïdes per la normativa vigent al president de la Generalitat en matèria de personal, inclòs l'exercici de la potestat disciplinària sobre el personal del departament.  
s) La resolució de recursos de reposició que corresponga al president de la Generalitat, amb les excepcions legals corresponents, respecte a actes dictats en l'exercici de les facultats delegades en els apartats seté i tretze d'aquesta resolució.  
  
Huité  
Delegar, en les persones titulars de l'Advocacia General de la Generalitat, de la Direcció General d'Anàlisi i Polítiques Públiques, de la Direcció General de Relacions amb Les Corts, De la Direcció General d'Administració Local, de la Direcció General de Relacions amb la Unió Europea i l'Estat, de la Direcció General de Relacions Informatives i Promoció Institucional i de la Direcció General de Turisme, en els seus respectius àmbits materials de competències:  
  
a) L'adjudicació dels contractes menors del capítol II i l'aprovació de les corresponents factures.  
b) La devolució d'ingressos indeguts.  
c) L'atorgament d'ajudes i subvencions a què es referix el títol X de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
Aquesta delegació inclou al seu torn la facultat d'interpretar, resoldre les incidències i dictar els actes de tràmit qualificats que puguen sorgir com a conseqüència de la tramitació d'aquests expedients en totes les seues fases.  
d) L'atorgament de les beques a què es refereix el Decret 108/1992, de 6 de juliol, del Consell, o normativa que el substituïsca dins de l'àmbit funcional que té delegat, la facultat d'interpretar, resoldre les incidències i dictar els actes de tràmit qualificats que puguen sorgir com a conseqüència de la tramitació d'aquests expedients en totes les seues fases, la facultat de rescissió, i la d'acceptació de renúncies, així com la de resoldre sobre el reintegrament de les quantitats en els supòsits previstos normativament.  
e) La concessió de subvencions nominatives en el supòsit previst en l'article 160.4, lletra d), de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
f) La resolució del procediment de revocació i reintegrament de les ajudes i subvencions atorgades per delegació del president.  
g) L'exercici de la potestat sancionadora en matèria de subvencions.  
  
h) La devolució d'avals i la resta de garanties relacionades amb la concessió de transferències corrents i de capital.  
i) La resolució de recursos de reposició que corresponga al president de la Generalitat, amb les excepcions legals corresponents, respecte a actes dictats en l'exercici de les facultats delegades per aquesta resolució.  
  
Nové  
Delegar, en la persona titular de la Direcció General d'Anàlisi i Polítiques Públiques, l'adjudicació dels contractes menors del capítol II dels programes pressupostaris del Gabinet del President, i l'aprovació de les corresponents factures.  
  
Deu  
Delegar, en la persona titular de la Direcció General d'Administració Local, l'exercici de la potestat disciplinària sobre funcionàries i funcionaris d'administració local amb habilitació de caràcter nacional, quan aquest corresponga al president de la Generalitat per les normes sectorials d'aplicació.  
  
Onze  
Delegar, en la persona titular de la Direcció General de Relacions Informatives i Promoció Institucional:  
a) L'exercici de totes les funcions que la legislació vigent atribuïsca al president en matèria de títols habilitants o, si és el cas, llicències relatives a televisió digital per ones terrestres i emissores de radiodifusió sonora en ones mètriques amb modulació de freqüència, així com la resolució de qualsevol tipus d'incidència.  
b) L'exercici de la potestat sancionadora quan, en virtut de les normes sectorials en les matèries de radiodifusió i televisió, aquest corresponga al president de la Generalitat.  
  
Dotze  
Delegar, en la persona titular de la Direcció General de Turisme, l'exercici de la potestat sancionadora quan, en virtut de les normes sectorials en matèria d'activitat i establiments turístics, aquest corresponga al president de la Generalitat.  
  
Tretze  
Delegar en la persona titular de la secretària general administrativa de la Presidència:  
a) La devolució d'avals en matèria de contractació.  
b) La firma dels documents comptables que siguen necessaris per a la imputació pressupostària dels pagaments realitzats a través de comptes de caixa fixa per part de les distintes habilitacions de pagaments.  
c) La firma dels documents necessaris per a altes, baixes o modificacions de l'inventari de béns mobles de la conselleria.  
d) L'exercici de les competències relatives a la gestió de les despeses de personal que desenvolupa les seues funcions en l'àmbit de competències de la Presidència, així com la firma de tots els documents administratius i de gestió comptable que siguen necessaris per a la preparació i execució d'aquestes despeses.  
  
Catorze  
1. Delegar, en les persones titulars de les direccions territorials de Presidència:  
a) L'exercici de les facultats ordinàries de contractació administrativa i de dret privat, inclosa la corresponent aprovació de factures i certificats d'obra, així com els actes i documents comptables corresponents, respecte dels serveis adscrits a cada una d'aquestes, relatives a contractes menors, a excepció de la tramitació oportuna per al pagament d'interessos de demora.  
b) La devolució dels ingressos indeguts dins del seu àmbit competencial.  
2. Delegar, en les persones titulars de les direccions dels servicis territorials de Turisme, l'exercici de les facultats ordinàries de contractació administrativa i de dret privat, inclosa la corresponent aprovació de factures i certificacions d'obra, així com els actes i documents comptables corresponents, respecte de les unitats adscrites a cada un d'aquests, relatives a contractes menors, a excepció de la tramitació oportuna per al pagament d'interessos de demora.  
  
  
Quinze  
Aquesta delegació d'atribucions podrà ser revocada en qualsevol moment per l'òrgan delegatori, de conformitat amb el que establix l'article 63.5 de la Llei del Consell, i en l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les atribucions delegades en aquesta resolució podran ser avocades, en els termes i amb els requisits que estableix l'article 14 d'aquesta última norma.  
  
Setze  
En tots aquells supòsits en què es faça ús d'aquesta delegació, s'haurà de fer constar expressament en la resolució o acte que s'adopte, i es consideraran dictades per l'òrgan delegatori.  
Les atribucions exercides per delegació no podran ser objecte de delegació en un altre òrgan.  
  
Dèsset  
En cas d'absència, vacant o malaltia de la persona titular d'alguna de les direccions generals de la Presidència de la Generalitat en la que es deleguen facultats, estes seran exercitades per la Secretaria autonòmica de què la direcció general afectada depenga.  
En cas d'absència, vacant o malaltia de la persona titular d'alguna de les secretaries autonòmiques de la Presidència de la Generalitat en la que es deleguen facultats, estes seran exercitades per la direcció general que depenga de la secretaria autonòmica amb competències en la matèria objecte de delegació.  
En cas d'absència, vacant o malaltia de la persona titular de la subsecretaria, les competències que assumisca per delegació passaran a exercitar-se per la Secretaria Autonòmica de Presidència.  
En cas d'absència, vacant o malaltia de la persona titular de la Direcció General de l'Agència de Seguretat i Resposta a les Emergències o de la persona titular de la Secretaria General Administrativa, les competències que assumisca per delegació passaran a exercitar-se per la subsecretaria.  
En cas d'absència, vacant o malaltia de la persona titular d'alguna de les direccions territorials de la Presidència, les competències que assumisca per delegació passaran a ser exercides per la Direcció General de l'Agència de Seguretat i Resposta a les Emergències.  
  
En cas d'absència, vacant o malaltia de la persona titular d'algun dels Servicis Territorials de Turisme, les competències que assumisca per delegació passaran a ser exercides per la Direcció General de Turisme, i, a falta d'això, per la Secretaria Autonòmica de l'Agència Valenciana del Turisme.  
  
Dihuit  
Queden revocades les delegacions d'atribucions efectuades per Resolució de 20 de juliol de 2015, del president de la Generalitat, per la qual es deleguen determinades competències en la Subsecretaria i en la Secretaria General Administrativa de la Presidència de la Generalitat (DOCV 22.07.2015) i per Resolució de 24 de juliol de 2015, del president de la Generalitat, per la qual es delega l'exercici de la potestat sancionadora en matèria d'espectacles públics, activitats recreatives i establiments públics en la persona titular de la Direcció General de l'Agència de Seguretat i Resposta a les Emergències, i qualsevol altra que s'opose al que estableix aquesta resolució.  
  
  
Dinou  
Aquesta resolució produirà efectes des del dia que es publique en el Diari Oficial de la Comunitat Valenciana.  
  
València, 31 de juliol de 2015.- El president de la Generalitat: Ximo Puig i Ferrer.